5. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 156190 της 15/15 Νοεμ. 1971  (ΦΕΚ Β΄ 921) Περί κύκλου σπουδών, διδασκομένων και εξεταζομένων μαθημάτων, πτυχίων κλπ. της Φιλοσοφικής Σχολής του Πανεπιστημίου Ιωαννίνων. Έχοντες υπ' όψιν τας διατάξεις της παρ. 5 της υπ' αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/62, την πρότασιν της Φιλοσοφικής Σχολής (συνεδρία 410-71) και της Συγκλήτου (συνεδρία 4-10-71) του Πανεπιστημίου Ιωαννίνων, αποφασίζομεν: (Αντί για τη σελ. 636, 01 (β) Σελ. 636,01(γ) Τεύχος 569 – Σελ. 109 Φιλοσοφική Σχολή Ιωαννίνων 31.Η.β.3-5 Άρθρ.1.-1.Αι παρά τη Φιλοσοφική Σχολή Πανεπιστημίου Ιωαννίνων σπουδαί είναι 4ετούς φοιτήσεως. 2.Η Σχολή αποτελείται εκ των τμημάτων: 1)Κλασσικών Σπουδών και 2)Μέσων και Νέων Ελληνικών Σπουδών. 3.Ο διαχωρισμός των τμημάτων άρχεται από του 3ου έτους σπουδών άμα τη ενάρξει του οποίου οι φοιτηταί υποχρεούνται να δηλώσουν το τμήμα εις ο επιθυμούν να εγγραφούν. Άρθρ.2.-1.Τα υπό της Φιλοσοφικής Σχολής του Πανεπιστημίου Ιωαννίνων απονεμόμενα πτυχία είναι: 1)Κλασσικών Σπουδών και 2)Μέσων και Νεοελληνικών Σπουδών, ως και διδακτορικόν δίπλωμα Φιλοσοφίας. Άρθρ.3.-(Αφεώρα τα μαθήματα, τα διδασκόμενα εν τη Σχολή ταύτη, από του Ακαδ. έτους 1971-72. Επί των φοιτητών, των εγγραφομένων εις το Α΄ έτος από του Ακαδημ. έτους 1974-75, τα διδασκόμενα και εξεταζόμενα μαθήματα καθορίζονται δια της υπ' αριθ. 94622 της 3/14 Δεκ. 1974 (ΦΕΚ Β΄ 1297) αποφάσεως Υπ. Παιδείας. Άρθρ.4.-Αι ασκήσεις διεξάγονται καθ' ομάδας υπό των επιμελητών ή βοηθών υπό την εποπτείαν των οικείων καθηγητών. Εξετάσεις Άρθρ.5.-1.Οι φοιτηταί εξετάζονται υποχρεωτικώς κατ' έτος σπουδών εις τα έξ μαθήματα τα οποία παρηκολούθησαν. Αι εν λόγω εξετάσεις διενεργούνται εις δύο εξεταστικάς περιόδους (Ιουνίου και Οκτωβρίου), οι δε φοιτηταί, οι οποίοι αποτυγχάνουν εις τας εξετάσεις, δύο κατ' ανώτατον όριον εκ των εξ εξεταζομένων κατ' έτος μαθημάτων, εγγράφονται κανονικώς εις το επόμενον έτος σπουδών, μεταφέροντες την εξέτασιν μόνον τούτων των μαθημάτων μέχρι του επομένου έτους σπουδών και δικαιούμενοι όπως κατά τας εξετάσεις του μηνός Οκτωβρίου εξετάζονται δια τα μαθήματα ταύτα εφ' άπαξ ενώπιον τριμελούς επιτροπής οριζομένης υπό της Σχολής. Περαιτέρω μεταφορά μεταφερθέντος ήδη μαθήματος δεν επιτρέπεται. 2.Το μάθημα της ξένης γλώσσης εξετάζεται εις τα τρία πρώτα έτη σπουδών, δεν συνυπολογίζεται εις τον αριθμόν των εξ εξεταζομένων κατ' έτος μαθημάτων, εις περίπτωσιν δε απορρίψεως του φοιτητού η εξέτασις του εν λόγω μαθήματος δύναται να μεταφερθή εις το επόμενον έτος σπουδών επί πλέον των δύο προαναφερθέντων μαθημάτων. Σελ. 636,02(γ) Τεύχος 569 – Σελ. 110 3.Αι εξετάσεις διεξάγονται γραπτώς ή προφορικώς, εκτός των εξετάσεων των Αρχαίων Ελληνικών του Α΄ και Γ΄ έτους, των Λατινικών του Α΄ έτους και της Ξένης Γλώσσης απάντων των ετών, αι οποίαι διεξάγονται μόνον γραπτώς. Ωσαύτως αι εξετάσεις των μαθημάτων Αρχαίων Ελληνικών, Λατινικών, Νεωτέρας Ελληνικής Φιλολογίας και Μεσαιωνικής Ελληνικής Φιλολογίας του Δ΄ έτους διεξάγονται γραπτώς και προφορικώς, του μέσου όρου της βαθμολογίας της γραπτής και προφορικής επιδόσεως αποτελούντος τον βαθμόν του μαθήματος. Επιτυχών θεωρείται ο λαβών προβιβάσιμον βαθμόν εις τε την γραπτήν και προφορικήν εξέτασιν του εν λόγω μαθήματος. 4.Ο βαθμός του απονεμομένου υπό της Σχολής πτυχίου υπολογίζεται επί τη βάσει του συνόλου της υπό του φοιτητού επιτευχθείσης βαθμολογίας καθ' όλα τα έτη των σπουδών αυτού. Η παρούσα δημοσιευθήτω εις την Εφημερίδα της Κυβερνήσεως. 31.Η.β.5 Φιλοσοφική Σχολή Ιωαννίνων 